open-index/open-wikipedia-markdown huggingface dataset:
Վիեննական վալս

**Վիեննական վալս**, վալս 3 պայից ( ), բալետային զուգապար է, որտեղ քայլը կատարվում է յուրաքանչյուր բաժին տակտում։ Երաժշտական չափը — 3/4 կամ 6/8:

Ի սկզբանե վիեննական վալս էր կոչվում ավելի հեշտ կատարվող և մեծ պարային արվեստ չպահանջող տարբերակը։ 20-րդ դարում այս անվանումը անցել է ավելի հայտնի վալսի։ Պարը մտնում է սպորտային բալետային պարերի մրցության եվրոպական ծրագրի մեջ։suka

## Կատարում
### Դիրքը զուգապարում
Վալսի համար զույգի դիրքը համանման է եվրոպական ծրագրի այլ պարերին, իրանով զուգընկերը թեքվում է մյուսից մարմնի ստորին մասեում զուգընկերների միջև հեռավորությունը  պետք է նվազագույնը լինի։ Զուգընկերոջ խնդիրը մյուսին շարժվելու  հնարավորություն տալն է։

**Վալսի քայլ աջ ոտքով**
 
Առաջին քայլը յուրաքանչյուր տակտի սահմանում ունի  երկարությամբ տեղափոխել զույգ, այն կարող է ունենալ  տարբեր երկարություն, կախված  կատարողներից։ Երկրորդ քայլը պարի հիմնական մասն է։ Երրորդ քայլ՝ օժանդակ, այն տեղի է ունենում ոտքերը փոխելով։

**Առաջին տակտ**

Գործընկերը առաջ է շարժվում պարի ընթացքում։ Առաջին քայլն իրականացվում է կրունկի ուղղությամբ, հետ միաժամանակ  ոտքերը աջ, ընդ որում գործընկերը  քայլ է կատարում, մեջքով առաջ։ Երկրորդ քայլ՝  «շրջանցելով» շուրջզուգընկերոջը,  այդ երկու քայլերը պետք է կազմի 180°։ Երրորդ քայլը կատարվում է  ազատ ոտքով։

**Երկրորդ տակտ**

Գործընկերը սկսում է շարժվել մեջքով հետ, քայլ անելով ձախ ոտքով, այդ դեպքում զոգընկերուհին կատարում աջ ոտքավ քայլ՝ առաջ։ Հաջորդ քայլում անհրաժեշտ է երկրորդ շրջանը՝ 180° տակ, այսպիսով կատարում է 1 լրիվ պտույտ իր շուրջը։ Երրորդ քայլում  կատարում է ազատ ոտքի ներկայացում։

## Դանդաղ վալս
Դանդաղ (անգլիական) վալսը նույնպես մտնում է եվրոպական ժամանակակից պարերի շարքում։ Վիեննական վալսից տարբերվում է ռիթմով, երբ 1  րոպե ժամանակում տեղի է ունենում քիչ երաժշտական տակտ, դրա համար էլ այս պարը շատ փափուկ է, ոչ շատ սրընթաց։
մինի|աջից|Դանդաղ վալս

## Նախշավոր վալս
Ինչպես վիեննական և դանդաղ (անգլիական) վալսում զուգընկերն ու զուգընկերուհին միշտ իրար հերթով 1 տակտի տարբերությամբ կատարում են միատեսակ շարժումների հաջորդականություն, նախշավոր վալսը կարող է լինել տարբեր ներդրումով իրար հաջորդականությամբ ձևերով։ Պարային սպորտում վիեննական վալսի ծրագիրը կազմում է 7 տարբեր շարժումից։

## Ծանոթագրություններ

## Արտաքին հղումներ
* Описание фигур венского вальса
* Описание фигур медленного вальса

Կատեգորիա:Պարեր
Կատեգորիա:Վալս
Ջեյմի Բերտ Գերց

**Ջեյմի Բերտ Գերց** (, ), ամերիկացի դերասանուհի։ Հայտնի է այնպիսի ֆիլմերում, ինչպիսիք են «Կորած տղաները», «Բրոքեր», «Ավելի քիչ, քան զրոն» և «Պտուտահողմ», ինչպես նաև, խաղացել է կատակերգական սերիալների գլխավոր դերերում, ինչպիսիք են «Չլսող ծնողները» (2002-2006) և «Հարևանները» (2012-2014):

## Վաղ կյանք
Գերցը ծնվել է Չիկագոյում, Իլինոյսում և ապրել է Գլենվյու քաղաքի մոտակա արվարձանում։ Ծնողներն են Շարին և Վոլթեր Գերցերը, հայրը շինարար և կառուցող էր։ Նա ունի երկու եղբայր, Մայքլը և Սքոթը։ Գերցը, ով հրեա է, դաստիարակվել էր պահպանողական հուդայականությամբ։ Նա ավարտել է Մայնիի Արևելյան ավագ դպրոցը։

## Անձնական կյանք

Գերցը և իր ամուսինը Էնթոնի Ռեսլերը (ծնվ. 1959 թվականի հուլիսի 16-ին) ունեն երեք երեխա։ Գերցը և իր ամուսինը Մարկ Աթանասիոյի գլխավորած ներդրումային խմբի անդամներ են։ The Alliance for College-Ready Public Schools-ի անդամ Գերց Ռեսլերի ավագ ակադեմիան կոչվում է Ջեմիի և իր ամուսնու անվամբ։
2011 թվականին Giving Back («Հետ վերադարձնելով») ֆոնդը անվանվել է Գերցի և իր ամուսնու անունով, ովքեր ֆոնդի առաջին բարեգործներն են եղել 2010 թվականի ընթացքում։ 
Ներկայումս Գերցը և իր ընտանիքը բնակվում է Բեվերլի Փարքի բացառիկ համայնքում և ամառանոց ունեն Մալիբուում, Կալիֆոռնիայում։

## Կարիերա

Մասնակցել է Նորման Լիրի տաղանդների շոուին, հետագայում դրամատուրգիա է ուսումնասիրել Նյու-Յորքյան համալսարանում։ 1981 թվականին առաջին անգամ նկարահանվել է «Անսահման սեր» ռոմանտիկ ֆիլմում, որին հաջորդել է դերը «Հարթակ-ուղեցույց» սերիալում։ 1984 թվականին հայտնվել է «16 մոմեր» երիտասարդական ֆիլմում։ Առաջին նշանակալից դերը Գերցը խաղացել է «Ավելի քիչ, քան զրոն» ֆիլմում, որտեղ մարմնավորել է թմրամոլի ընկերուհու կերպարը։ 1987 թվականին նա նաև խաղացել է վամպիրուհի Սթարի դերը «Կորսված երիտասարդները» ֆիլմում։
Որպես դիզայներ Փարիզում աշխատելուց հետո Գերցը վերադարձել է Միացյալ Նահանգներ, որտեղ ստացել է դեր «Պտուտահողմ» բլոքբասթերում։ 1994 թվականին նա երևացել է «Սայնֆելդ» սերիալի դրվագում։ 1997 թվականին Հերցը պարբերաբար հայտվել է Նինա Պոմերանց բժշկուհու դերում «Շտապ օգնություն» սերիալում։
2000 թվականին Հերցը հայտնվել է Fox ալիքի «Էլլի Մաքբիլ» սերիալի մի քանի դրվագներում։ Այս դերի համար նա առաջադրված է եղել «Էմմի» մրցանակաբաշխության «Հրավիրված լավագույն դերասանուհի կատակերգական սերիալում» կատեգորիայում։ 2002 թվականին Ջեյմի Գերցը վերադարձել է սերիալի եզրափակիչ մաս` հրավիրված դերասանուհու դերում։ 2002 թվականին նա նաև խաղացել է Ջիլդա Ռանդերին «Gilda Radner: It’s Always Something» ֆիլմում։ 
2002 թվականից 2006 թվականներին Գերցը գլխավոր դեր է խաղացել «Անհնազանդ ծնողները» սիթքոմում։ 2005 թվականին նա նկարահանվել է «Անկախ բոլոր փորձություններից» հեռուստատեսային ֆիլմում։ 2009 թվականին նա հայտնվել է «Շրջապատը» սերիալի մի քանի դրվագներում։ 2011 թվականին նա հանդես է եկել որպես «Լավագույն կյանք» ֆիլմի պրոդյուսեր, որն առաջադրված է եղել «Օսկար» մրցանակաբաշխությանը։
2012 թվականից 2014 թվականներին Գերցը կատարել է «Հարևաններ» ABC սիթքոմի գլխավոր դերը։

## Ֆիլմագրություն

### Ֆիլմ

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կենտրոնական եվրոպական ժամանակ

**Կենտրոնական եվրոպական ժամանակ** (**ԿԵԺ (CET)**), օգտագործվում է Եվրոպայի մեծ մասում և Հյուսիսային Աֆրիկայի մի քանի երկրներում։ Այն ժամային գոտի է, որը մեկ ժամ առաջ է Համաշխարհային կոորդինացված ժամանակից (UTC): Ժամային տարբերությունը Համաշխարհային կոորդինացված ժամանակից գրվում է +01:00: Որոշ աղբյուրներում այս ժամային գոտին կոչվում է **Միջին եվրոպական ժամանակ** (MET, Գերմաներեն` MEZ) նաև երբեմն կոչում են **Բեռլինի ժամանակ**, **Հռոմեական ստանդարտ ժամանակ** (RST), **Փարիզի ժամանակ** կամ **Հռոմի ժամանակ**.

15-րդ արևելյան միջօրեկանը հիմնականում մտնում է UTC+01:00 ժամային գոտու մեջ համաձայն ժամային գոտիների համակարգերի։

2011 թվականի դրությամբ բոլոր Եվրոպական Միության անդամ երկրները փոխվեցին ամառային ժամանակի, այսպիսով ԿԵԺ-ը օգտագործվում է ձմռանը, իսկ ամռանը Կենտրոնական եվրոպական ամառային ժամանակը ԿԵԱԺ (CEST) (կամ UTC+1, Ամառային ժամանակ) ամռանը (մարտի վերջին կիրակի օրվանից մինչև հոկտեմբերի վերջին կիրակի օրը)։

Մեծ թվով աֆրիկյան երկրներ օգտագործում են UTC+1 ամբողջ տարին, որը կոչվում է Արևելյան Աֆրիկայի ժամանակ ԱԱԺ (WAT):

## Օգտագործում
### Օգտագործում Եվրոպայում
[thumb|'15-րդ միջօրեականի' արձանը Լեհաստանի [Ստարգարդ քաղաքում:]]
#### Ներկայիս օգտագործում
2017 թվականի դրությամբ Կենտրոնական եվրոպական ժամանակից օգտվում են Ալբանիան, Անդորրան, Ավստրիան, Բելգիան, Բոսնիա և Հերցեգովինան, Խորվաթիան, Չեխիան, Դանիան, Ֆրանսիան, Գերմանիան, Հունգարիան, Իտալիան, Լիխտենշտեյնը, Լյուքսեմբուրգը, Մակեդոնիան, Մալթան, Մոնակոն, Չեռնոգորիան, Նիդերլանդները, Նորվեգիան, Լեհաստանը, Սան Մարինոն, Սերբիան, Սլովակիան, Սլովենիան, Իսպանիան, Շվեդիան և Շվեյցարիան։

#### Պատմություն
* 1890
** Խորվաթիայի ներկայիս տարածքը սկսեց օգտվել ԿԵԺ-ից։
** Հունգարիայի ներկայիս տարածքը սկսեց օգտվել ԿԵԺ-ից։
* 1891
** Չեխիայի ներկայիս տարածքը սկսեց օգտվել ԿԵԺ-ից։
* 1 ապրիլ 1893
** Գերմանական կայսրությունը միավորվեց մեկ ժամային գոտու մեջ և սկսեց օգտագործել ԿԵԺ-ը (MEZ):
** Իտալիան, Մալթան օգտվեցին ԿԵԺ-ից։
** Ավստրիայի ներկայիս տարածքը սկսեց օգտվել ԿԵԺ-ից։
* 1894
** Շվեյցարիան անցում կատարեց UTC+00:30-ից ԿԵԺ-ի։
** Լիխտենշեյնը օգտվեց ԿԵԺ-ից։
** Դանիան օգտվեց ԿԵԺ-ից։
* 1895
** Նորվեգիան օգտվեց ԿԵԺ-ից։
* 1900
** Շվեդիան օգտվեց ԿԵԺ-ից։
* 1904
** Լյուքսեմբուրգը օգտվեց ԿԵԺ-ից, սակայն հրաժարվեց 1918 թվականից։
* 1914
** Ալբանիա։
* 1914&ndash;1918
** Առաջին համաշխարհային պատերազմի ընթացքում ԿԵԺ-ը օգտագործվեց գերմանացիների կողմից նվաճված տարածքներում։
* 1920
** ԼԼիտվան օգտվեց ԿԵԺ-ից, սակայն հրաժարվեց 1940 թվականից։
* 1922
** Լեհաստան

## Ծանոթագրություններ

Կատեգորիա:Եվրոպայի աշխարհագրություն
Կատեգորիա:Ժամային գոտիներ
Սան Լորենցոյի տաճար

**Սուրբ Լորենցոյի տաճար** (), հռոմեական կաթոլիկ եկեղեցի Պարագվայի  Սան Լորենցո քաղաքում։ Թվագրվում է 20-րդ դարի սկզբին, կառուցումը տևել է շուրջ 50 տարի։  Սան Լորենցոյի կաթոլիկ թեմի (Dioecesis Sancti Laurentii) նստավայրն է՝ հիմնադրված 200 թվականին Հովհաննես Պողոս II-ի կողմից։

Գտնվում է քաղաքի կենտրոնում, շրջապատված է գեղեցիկ հրապարակներով, հետիոտնային փողոցներով։ Մայր տաճարն ու հրապարակները զբաղեցնում են քաղաքի ամբողջական թաղամասը՝ սահմանակից Գասպար Ռոդրիգես դը Ֆրանսիա, Սան Լորենցո, Կորոնել Ռոմերո փողոցներին և Դել Չակո պաշտպանների պողոտային։ Համարվում է եզակի ճարտարապետական ոճով հիանալի կրոնական կառույց։

Տաճարը հայտնվել է 1962 թվականին նկարահանված արգենտինա-պարագվայական "La burrerita de Ypacarai" ֆիլմում։

## Պատկերասրահ

Fachada posterior Catedral de San Lorenzo.JPG
Interior Catedral San Lorenzo.JPG
Catedral de San Lorenzo en Paraguay.jpg


## Գրականություն
* San Lorenzo PY (03-08-13). «El reloj con 162 años de antigüedad». Consultado el 08-11-14.
* Volver arriba ↑ ABC Color (31 de julio de 2009). Antonia Delvalle Castillo, ed. «Reloj de Catedral volverá a funcionar». Consultado el 08-11-14.

## Ծանոթագրություններ

## Արտաքին հղումներ
* Conferencia Episcopal Paraguaya
* La Catedral en Skyscrapercity.com

Կատեգորիա:Պարագվայի կաթոլիկ տաճարներ
Գուլրիփշ

**Գուլրիփշ** (աբխազերեն՝ Гәылрыҧшь, ), քաղաքատիպ ավան Աբխազիայի Գուլրիփշի շրջանում։ Հանդիսանում է նշված շրջանի վարչական կենտրոնը։ Հեռավորությունը Սուխումից` 12 կմ դեպի հարավ-արևելք։ Գտնվում է Սև ծովի Սուխումի ծովախորշի ափին, ծովի մակարդակից 20 մ բարձրության վրա։

## Ընդհանուր տեղեկություն
Մինչև 1975 թվականը կոչվել է Ներքին Գուլրիփշ և նույն թվականին ստացել է քաղաքատիպ ավանի կարգավիճակ։ Այն վարչական, կրթական, մշակութային և առողջապահական (առողջարաններ, հանգստյան տներ) կարևորագույն կենտրոն է։ Զարգացած է զբոսաշրջությունը։

## Կլիման
Գուլրիփշն ունի խոնավ մերձարևադարձային կլիմա, ձմռանը տաք է, ամռանը` շոգ։ Տարեկան միջին ջերմաստիճանը` 14,5&nbsp;°C, հունվարին միջին ջերմաստիճանը` 6,2&nbsp;°C, հուլիսին` 22,9°C: Առավելագույն ցածր ջերմաստիճանը` –12&nbsp;°C, առավելագույն բարձրը` 41&nbsp;°C: Տարեկան տեղումների քանակը` 1410 մմ, օդի հարաբերական խոնավությունը` 72%։ Տարեկան արևային օրերի տևողությունը` 2100 ժամ։ Կլիման ունի բուժիչ նշանակություն` հատկապես թոքերի տուբերկուլոզի դեպքում։

## Բնակչությունը
1989 թվականի տվյալներով, Գուլրիփշում բնակվում էր 10697 մարդ, որից 38,4% վրացիներ, 36,4% ռուսներ, 9,6% հայեր, 4,1% աբխազներ։ 1990-ական թվականների ռազմական գործողություններից հետո, բնակչությունը խիստ կրճատվել է։ Ըստ 2011 թվականի հաշվառումների, Գուլրիփշի բնակչության թիվը կազմել է 3910 մարդ, որոնցից 1735 (44,4%) - աբխազներ, 1058 (27,1%) - ռուսներ, 638 (16,3%) - հայեր, 202 (5,2%) - վրացիներ, 96 (2,5%) - ուկրաինացիներ, 36 (0,9%) - հույներ և այլն։

## Ծանոթագրություններ

Կատեգորիա:Աբխազիայի հայաբնակ գյուղեր
Կատեգորիա:Աբխազիայի վարչական բաժանում
Կատեգորիա:Աբխազիայի քաղաքներ
Ազնվականների ժողովարանի շենք (Նովոչերկասկ)

**Ազնվականների ժողովարանի շենք** (), շենք Ռուսաստանի Դաշնության Ռոստովի մարզի Նովոչերկասկ քաղաքում։ Կառուցվել է 1850 թվականին։

## Պատմություն
Դոնի ատաման Մատվեյ Իվանովիչ Պլատովը Նովոչերկասկի ժամանակակից Պլատովի պողոտայի և Երմակի հրապարակի անկյունում գտնվող հողամասում իր ընտանիքի համար սկսեց կառուցել տներից մեկը։ Շինարարությունն ավարտել նրան չհաջողվեց մահվան պատճառով։ Դրանից հետո Պլատովի ժառանգներն այդ հողամասը արդեն կառուցված հիմքով հանձնեցին քաղաքային վարժարանը կառուցելու համար։ Բայց Դոնի զորքերի վարչությունը վարվեց այլ կերպ. այդ վայրում 1836 թվականին կառուցվեց ազնվականների ժողովարանի համար փայտե տուն։
ձախից|մինի|230x230փքս|Շենքի լուսանկարներից մեկը

1841 թվականին քաղաքում հիմնվեց Ազնվականների ժողովարան (ընկերություն) և նրա համար պլատովյան հողամասի կողքին 1850 թվականին կառուցվեց նոր շենք` Ազնվականների ժողովարանը, որը դարձավ Նովոչերկասկի մշակութային կենտրոնը։ Այստեղ անցկացվում էին երաժշտական և պարային երեկոներ, բարեգործական համերգներ և այլ միջոցառումներ։ Ավելի ուշ այդ տանը բացվեց գրադարան։

Իսկ ազնվականների համար հին շենքը 1857 թվականին փոխանցվեց Նովոչերկասկում ստեղծված թատրոնին, որի մասին գրվել է վարժարանի ուսուցիչ Ա. Ֆիլոնովի «Տարին Նովոչերկասկի թատրոնում» ակնարկում, որը հրապարակվել է նրա «Դոնի ակնարկներ» ժողովածուում .

XIX դարի վերջում թատրոնի փայտե շենքը քանդվեց։ Իսկ Ազնվականների ժողովարանի աղյուսե շենքը, որն արդեն ավելի քան 160 տարեկան է, պահպանվել է մինչև մեր օրերը։ 1990 թվականին այն մեծապես տուժել է հրդեհից։

Հետաքրքիր է, որ մինչև Հոկտեմբերյան հեղափոխությունը Նովոչերկասկում կար մոտ 60 հազար բնակիչ, որոնց ավելի քան 25 հազարը կազակներն էին իրենց ընտանիքների հետ, իսկ ազնվականների քանակը Դոնի մայրաքաղաքում ընդամենը շուրջ 3 հազար էր։

## Մատենագիտություն
* Филонов А. Год в Новочеркасском театре / Очерки Дона.- СПб., 1859.
* Новочеркасск: Справочная книжка с приложением плана города / Составитель Б. В. Краснов. - Новочеркасск: Издание Ф.М. Туникова, 1896.

## Ծանոթագրություններ

## Արտաքին հղումներ
* Проспект Платовский, 54. Бывший дом Дворянского собрания
* В славном Новочеркасске возрождаются лучшие традиции

Կատեգորիա:Նովոչերկասկի շենքեր և կառույցներ
Իզյումսկու-Ամատունու տուն (Դոնի Ռոստով)

**Իզյումսկու-Ամատունու տուն** (), շենք Ռուսաստանի Դաշնության Դոնի Ռոստով քաղաքում, որտեղ ապրել են գրողներ Պետրոնի Գայ Ամատունին և Բորիս Իզյումսկին։ 9-հարկանի աղյուսե շենքը կառուցվել է 1975 թվականին։

## Պատմություն
Դոնի Ռոստովի Սուվորովի փողոցի և Ժուրավլյովի նրբանցքի անկյունում գտնվող շենքը հայտնի է նրանով, որ այնտեղ ժամանակին ապրել են խորհրդահայ ֆանտաստ գրող Պետրոնի Գայ Ամատունին և գրող Բորիս Վասիլևիչ Իզյումսկին։ Ցցուն խորշապատշգամբներով 9-հարկանի աղյուսե շենքը կառուցվել է 1975 թվականին։

«Գայանա» եռագրության հեղինակ գրող Պ. Գ. Ամատունին ապրել է այս տանը 1978-1982 թվականներին, իսկ գրողների Ռոստովի մարզային կազմակերպության վարչության նախկին քարտուղար, «Վաղ առավոտ» պատմվածքի հեղինակ, Դոնի գրողներ և բանաստեղծներ Վ. Ա. Զակրուտկինի, Պ. Վ. Լեբեդենկոյի, Յ. Ա. Դյակոնովի, Ա. Ա. Ռոգաչովի, Կ. Վ. Ռուսինևիչի, Վ. Ս. Մոլոժավենկոյի և այլոց կյանքի մասին հոդվածների հեղինակ գրող Բ. Վ. Իզյումսկին` 1978-1984 թվականներին։

Գրող Բ. Վ. Իզյումսկին ապրել է երեքսենյականոց թիվ 153 բնակարանում` երրորդ հարկում։ Պահպանվել է գրողի աշխատասենյակի այն տեսքը, որը եղել է նրա կյանքի օրոք։ Աշխատասենյակի պատուհանները դուրս են գալիս դեպի Ժուրավլյովի նրբանցք։ Գրող Պ. Գ. Ամատունին ապրել է երկուսենյականոց թիվ 92 բնակարանում` հինգերորդ հարկում։ Նրա բնակարանի տեսքը չի պահպանվել։

1985 թվականին շենքի պատին փակցվել է հուշատախտակ, որի վրա գրված է.

1988 թվականին շենքի պատին հայտնվել է ևս մեկ տախտակ, որի վրա գրված է.

## Ճարտարապետություն
Աղյուսե շենքն 9-հարկանի է, բարձր ցոկոլով։ Նրա ճարտարապետական տեսքը ձևավորվել է լուսամուտատեղերով և կրկնակի ցցուն խորշապատշգամբներով։ Շենքն ունի գեղազարդ ծոփոր, որն ընդգծվում է կողաշարվածքով և թիակներով։

Շենքը Г-աձև է, նրա հատակագծի հիմքը կազմում է աստիճանավանդակը, որի շուրջը կառուցված են բնակարանները։

## Գրականություն
* Главное призвание. - Дон. - 1975. - № 3. - С. 191 - 192.
* Писатели Дона - Ростов-н/Д, 1986. - С. 42 - 46, 152 - 159.

## Արտաքին հղումներ
* Դոնի Ռոստով
* Գ. Պ. Ամատունու 100-ամյակը

Կատեգորիա:Դոնի Ռոստովի շենքեր և կառույցներ
Նոյեր Մարկտ

**Նոյեր Մարկտ**, Վիեննայի ամենահին տարածքներից մեկն է։ Գտնվում է Ներքին Քաղաքի շրջանի Կերնտներշտրասսե փողոցից դեպի արևմուտք և ունի երկար ուղղանկյան ձև։

## Պատմություն
Միջնադարում գոյություն ունեցող շուկան՝ Հոէր-Մարկտը, բավարար սնունդ չէր կարողանում տրամադրել Վիեննայի բնակչությանը։ Այնուհետև ստեղծվեց նոր շուկա նոր հրապարակում, որը 1234 թվականին ստացավ *novum forum* անվանումը։ XIX դարում այստեղ վաճառվել է ալյուր և եգիպտացորեն, այդ պատճառով այն անվանել են «Ալյուրի շուկա»։ Երկրորդ համաշխարհային պատերազմի ժամանակ հրապարակը կրել է լուրջ վնասվածքներ։ Քանդված շենքերի տեղում կառուցվել են ժամանակակից շինություններ։

20-րդ դարի առաջին կեսին հրապարակում գտնվում էր Վիեննայի տրամվայի տերմինալը։ № 58 երթուղու գծի վերջը տեղափոխվեց Րինգշտրասսե, իսկ 1948 թվականին որոշում ընդունվեց Նոյեր-Մարկտ տանող ճանապարհի բաժինը փակել։

## Տեսարժան վայրեր
250px|Դոնների շատրվան

Հրապարակի կենտրոնում գտնվում է քանդակներով Դոների շատրվանը, որոնցից գլխավորը համարվում է Պրովեդիայի արձանը։ 1739 թվականին Վիեննայի քանդակագործ Ջորջ Ռաֆայել Դոնների նախաձեռնությամբ կանգնեցվել է մի գլուխգործոց։

## Ծանոթագրություններ

## Արտաքին հղումներ
* История венских рыночных площадей. Neuer Markt  
* Planet Vienna — Neuer Markt  

Կատեգորիա:Վիեննա
Հարավաֆրիկյան Հանրապետության ֆուտբոլի ազգային հավաքական

**Հարավաֆրիկյան Հանրապետության ֆուտբոլի ազգային հավաքականը** ներկայացնում է Հարավաֆրիկյան Հանրապետությունը ֆուտբոլի միջազգային մրցաշարերում և առանձին հանդիպումներում։ Կառավարվում է Հարավաֆրիկյան Հանրապետության ֆուտբոլի ասոցիացիայի կողմից։ Հավաքականի ամենամեծ նվաճումը եղել է 1996 թվականին Աֆրիկայի ազգերի գավաթի հաղթանակը։

Հարավաֆրիկյան Հանրապետության հավաքականը իր առաջին խաղն անցկացրել է 1924 թվականին, ապա 1992 թվականին վերադարձել է միջազգային մակարդակ ՖԻՖԱ-ի 16 տարվա արգելքից հետո։ 2010 թվականին Հարավային Աֆրիկան դարձավ առաջին աֆրիկական երկիրը, որտեղ անցկացվել է ֆուտբոլի աշխարհի առաջնություն, իսկ երկրի հավաքականի ֆուտբոլիստ Սիպիվե Չաբալալան դարձավ առաջնության առաջին գոլի հեղինակը՝ գոլ խփելով Մեքսիկայի դեմ բացման խաղում։ Չնայած թիմը հաղթեց Ֆրանսիային խմբային փուլի վերջին խաղում, այն չկարողացավ անցնել փլեյ-օֆֆ փուլ՝ դառնալով առաջին աշխարհի առաջնության հյուրընկալող թիմը, որ դուրս է մնացել առաջնությունից խմբային փուլից։

ՖԻՖԱ-ի դասակարգման աղյուսակում զբաղեցնում է 65-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Հարավաֆրիկյան Հանրապետության ֆուտբոլի ասոցիացիայի պաշտոնական կայքը 
* Հարավաֆրիկյան Հանրապետության հավաքականը FIFA.com-ում 
* Հարավաֆրիկյան Հանրապետության հավաքականը soccerway.com կայքում
Դրակուլա։ Մեռած և գոհ

**Դրակուլա։ Մեռած և գոհ** (), ռեժիսոր Մել Բրուքսի կինոկատակերգությունը, որը Բրեմ Սթոքերի «Դրակուլա» վեպի նմանակումն է։ Գլխավոր դերում Լեսլի Նիլսենն է։

## Սյուժե
Ռենֆիլդը ուղևորվում է Տրանսիլվանիա՝ կոմս Դրակուլայի մոտ, ով հիպնոսով նրան դարձնում է իր ստրուկը, ինչից հետո հեռանում է Տրանսիլվանիայից և գնում Կարֆաքս աբբայություն։

Նրա առաջին զոհը դառնում Լյուսին։ Դրակուլան նրա մոտ է գնում երկու անգամ։ Առաջին անգամ կոմսը ներս է մտնում լուսամուտից՝ չղջիկի տեսքով։ Աղջիկը կորցնում է արյան կեսը և չի կարողանում տեղից վեր կենալ։ Հետո պրոֆեսոր Վան Հելսինգի խորհրդով նրան տեղափոխում են ուրիշ սենյակ և այն պատում սխտորով։ Դրակուլան բաց է թողնում Ռենֆիլդին և պատվիրում է հավաքել սխտորը, բայց նա մատնում է իրեն։ Արդյունքում, Դրակուլան ինքն է հիպնոսի միջոցով ստիպում աղջկան դուրս գալ և սպանում է նրան։ Նույնը նա ցանկանում է անել Մինայի հետ։ Այդ ընթացքում Լյուսին վերակենդանանում է և սկսում է վամպիրի կյանքով ապրել։ Բարեբախտաբար պրոֆեսորը Հարկերի հետ սպանում են նրան։ Հենց այդ գիշեր Դրակուլան իրագործում է իր նենգ ծրագիրը։ Երկար և տանջալից վերլուծությունից հետո կոմսը առևանգում է Մինային, ինչից հետո կծում է նրան։ Առավոտյան Վան Հելսինգը հայտնաբերում է Մինայի վզի խայթոցի տեղերը։

Պրոֆեսորը խորհուրդ է տալիս պարահանդես կազմակերպել։ Պարահանդեսի ժամանակ հանկարծ բացում են հայելիները և հասկանում, որ Դրակիլան վամպիր է։ Կոմսը Մինայի հետ փախչում է լքված մատուռ։ Ռենֆիլդը նրան անզգուշությամբ անվանում է «տիրակալ»։ Անհամոզիչ սուտը չի հաջողվում և նա բանտ է ընկնում։ Նրան բաց են թողնում, Ռենֆիլդը առանց հետ նայելու վազում է դեպի մատուռ։ Դրակուլան խեղդում է նրան և հեռանում։ Ստյուարդը, Հարկերը և Վան Հելսինգը հասնում են։ Սկսվում է մի փոքրիկ կռիվ, որում կոմսը համարյա հաղթում է մարդկանց։ Հանկարծ սկսվում է արևածագը, պրոֆեսորը բացում է լուսամուտը և ստիպում վամպիրին թաքնվել։ Հետո Ռենֆիլդը բացում է տանիքի դիտանցքը, փորձելով փրկել «տիրոջը», սպանում է։ Ավելի ուշ նա հավաքում է մոխիրը և դրա վրա ժպտացող երես նկարում։

## Դերերում
* Լեսլի Նիլսեն — *կոմս Դրակուլա*
* Փիթեր ՄաքՆիկոլ — *Թոմաս Ռենֆիլդ*
* Սթիվեն Վեբեր — *Ջոնաթան Հարկեր*
* Էմի Յասբեկ — *Մինա*
* Մել Բրուքս — *պրոֆեսոր [[Աբրահամ Վան Հելսինգ]]*
* Լիզեթ Էնտոնի — *Լյուսի*
* Հարվի Կորման — *բժիշկ Ջեք Ստյուարդ*
* Մարկ Բլենկֆիլդ — *Մարտին*
* Մեգան Կավանա — *Էսսի*
* Գրեգ Բինկլի — *Վուդբրիջ*
* Քլայվ Ռեվիլ — *Сайкс*
* Էցիո Գրեջո — *Վարորդ*
* Չառլի Կալաս — *զսպաշապիկով մարդ*
* Էնն Բանկրոֆտ — *մադամ Ուսպենսկայա, գնչու*
* Դեվիդ Դելուիզ — *ինտերն*
* Ջենիֆեր Կրիստալ Ֆոլի — *բուժքույր*

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Columbia Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սարսափ կատակերգություն ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմաներեն ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական կինոկատակերգություններ
Կատեգորիա:Ֆրանսիական սարսափ ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1893 թվականին
Կատեգորիա:1990-ականների ֆրանսիական ֆիլմեր
Կատեգորիա:1990-ականների գերմաներեն ֆիլմեր
Պազին

**Պազին** (, , ), քաղաք Խորվաթիայում, Իստրիա թերակղզու կենտրոնական մասում։ Բնակչությունը կազմում է 4986 մարդ (2001):

## Ընդհանուր տեղեկություններ
Պազինը խորվաթական Իստրիա նահանգի մայրաքաղաքն է, չնայած այն հանգամանքին, որ այդքան էլ թերակղզու ամենամեծ քաղաքը չէ։ Պազինի մայրաքաղաքային վիճակը բացատրվում է նրանով, որ այն թերակղզու խոշոր քաղաքն է և գտնվում է կենտրոնում՝ ծովի ափից զգալի հեռավորության վրա։

Պազինը գտնվում է Պուլա, Ռիեկա, Պորեչ ճանապարհների խաչմերուկում, որը տանում է դեպի թերակղզու լեռնային հատվածը։ Քաղաքը տրանսպորտային միջոցներով կապված է Պուլայի և իստրիական այլ քաղաքների հետ, ինչպես նաև Րիեկայի և նրա միջոցով Խորվաթիայի մյուս քաղաքների հետ։

## Պատմություն
Քաղաքը առաջին անգամ հիշատակվել է 983 թվականին, որպես Հզոր ամրոց, որն ապահովում է կենտրոնական Իստրիայի ռազմավարական վերահսկողությունը, այստեղ կառուցվել էր դեռևս 10-րդ դարում և այդ ժամանակից ի վեր բազմիցս վերակառուցվել է։ 1374 թվականին Պազինը անցել է Հաբսբուրգների իշխանության տակ։ Քաղաքի զարգացումը հիմնականում ընթանում էր ամրոցի շուրջը։ 1920 թվականին քաղաքն ամբողջ Խորվաթիայի հետ միասին ընդգրկվեց Իտալիայի կազմի մեջ և Երկրորդ համաշխարհային պատերազմից հետո անցավ Հարավսլավիային։ 1991 թվականից անկախ Խորվաթիայի կազմում էր։

## Տեսարժան վայրերը
* **Ամրոցը (Kaštel)**, կառուցվել է 10-րդ դարում, ամբողջությամբ վերակառուցվել է 15-16-րդ դարերում։ Մասամբ ապամոնտաժվել է 19-րդ դարում։ Երկրորդ համաշխարհային պատերազմի ավարտից հետո վերածվել է թանգարանի։
* **Սուրբ Նիկոլայ եկեղեցի**, գոթական եկեղեցի, որը կառուցվել է 1443 թվականին։
* **Ֆրանցիսկյան եկեղեցի** ՝ 15-րդ դար։ Վերջինիս եկեղեցում գտնվում է միջնադարյան նկարների, քանդակների թանգարան, ինչպես նաև մանուսկրիպտների գլագոլիցան
* **Պազինի քարանձավ (Pazinska jama)**, գտնվում է քաղաքի շարքում։ Բացվել է 1896 թվականին։

## Արտաքին հղումներ
* Պազին քաղաքի պաշտոնական կայքը (խորվաթերեն)

Կատեգորիա:983 թվականին հիմնադրված բնակավայրեր
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Սախարովո (այլ կիրառումներ)

**Սախարովո**, կարող է վերաբերել՝
* Սախարովո - գյուղ Ուկրաինայի Բերեզովսկայի շրջանի Օդեսայի մարզում
* Սախարովո - գյուղ Ուկրաինայի Սումիի մարզի Պուտիվիլի շրջանում
Իվան Անդրուսյակ

**Իվան Միխայլովիչ Անդրուսյակ** (, ), ուկրաինացի բանաստեղծ, արձակագիր, մանկագիր, գրաքննադատ, էսսեիստ, թարգմանիչ։

Ծնվել է 1968 թվականի դեկտեմբերի 28-ին Կոսովյան շրջանի Վերբովեց գյուղում։

1990-ական թվականներին գրական ասպարեզ է մուտք գործել որպես «Նովայա Դեգեներացիա» գրական խմբավորման անդամ։ Համարվում է 1990-ականների սերնդի երևելի բանաստեղծներից մեկը։

1992 թվականին լույս է տեսել Իվան Անդրուսյակի «Դեպրեսիայի սինդրոմ» բանաստեղծական ժողովածուն։ 1996-2004 թվականներին հրատարակվել են «Թունավոր ձայն», «Շարգա», «Վերադարձ դեպի Գալապագոս», «Չվող այգին», «Ծառեր և ջրեր», «Սխտորի հյութ» գրքերը։

Կատարել է բազմաթիվ թարգմանություններ լեհական, ամերիկյան գրականությունից։

2004-2009 թվականներին մանուկների համար լույս է ընծայվել վեց գիրք։

Անդրուսյակի գրելաոճը հատկանշվում է մետաֆորիզմով, որը որակվել է որպես «լողացող սեմանտիկա»։ Տարբեր գրական մրցանակների դափնեկիր է։

## Իվան Անդրուսյակը հայերեն
* «Երբ ելնում է վեր ճանապարհը քո...»; «Թողնում եմ, ներում։ Թախիծ անսահման...»; «Ծաղկում է արդեն սալորին նորից...»; «Մի լսիր. այդ լռությունն է, որ չի լռում...»; «Եկավ իրոք։ Մի լսիր։ Մի զղջա զուր:...»; «Ձեռագրերն այս կանանց պես հրճվում են տրվում...»; «Դեմքերին ոսկեթույր բուրավետ պեպեններ...»; «Եթե էլ ոչ ոք չլինի...»։ Ուկրաինա։ Բանաստեղծություններ, Ե., ԵՃՇՊՀ, 2012, էջ 10-25։ Թարգմ.՝ Լիլիթ Սեյրանյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի արձակագիրներ
Կատեգորիա:Ուկրաինացի մանկագիրներ
Կատեգորիա:Ուկրաինացի թարգմանիչներ
Կատեգորիա:Լեհերենից ուկրաիներեն թարգմանիչներ
Կատեգորիա:Անգլերենից ուկրաիներեն թարգմանիչներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Ուկրաինացի գրողներ
Սալեմ (այլ կիրառումներ)

**Սալեմ**, կարող է վերաբերել՝
* Սալեմ - մունիցիպալիտետ և քաղաք Իսպանիայում։ Գտնվում է Վալենսիա պրովինցիայի մեջ
* Սալեմ - քաղաք ԱՄՆի արևմտյան մասում, Օրեգոն նահանգում
Սակ (այլ կիրառումներ)

**Սակ**, կարող է վերաբերել՝
* Սակ - գյուղ Արևմտյան Հայաստանում, Բիթլիսի վիլայեթի Սղերդի գավառում
* Սակ - գյուղ Արևմտյան Հայաստանում, Վանի վիլայեթի Վանի Շատախի գավառում
* Սակ - գյուղ Արևմտյան Հայաստանում, Վանի վիլայեթի Վանի գավառում
Սակալա (այլ կիրառումներ)

**Սակալա**, կարող է վերաբերել՝
* Սակալա - Էստոնիայի հարավում գտնվող բարձրավայրերից, տեղաբաշխված է Վիրտսյարվ լճից հարավ-արևմուտք
* Սակալա - ժամանակակից Էստոնիայի ինը շրջաններից մեկը, պատմականորեն՝ Լիվոնյայի հյուսիս–արևմուտքում
Սակատեկաս (այլ կիրառումներ)

**Սակատեկաս**, կարող է վերաբերել՝
* Սակատեկաս - Մեքսիկայի 31 նահագներից մեկը
* Սակատեկաս - քաղաք և համայնք Մեքսիկայում, Սակատեկաս նահանգի մայրաքաղաքը
Սակի (այլ կիրառումներ)

**Սակի**, կարող է վերաբերել՝
* Սակի - գյուղ Ռուսաստանի Սմոլենսկի մարզի Դեմիդովսկի շրջանի կազմում
* Սակի - գյուղ Էստոնիայի Վիրումաա նահանգի Ռիուգե շրջանում
* Սակի - քաղաք Ուկրաինայի Ղրիմի Ինքնավար Հանրապետության Սակիի քաղաքային խորհուրդում
Սակու (այլ կիրառումներ)

**Սակու**, կարող է վերաբերել՝
* Սակու - շրջան Էստոնիայի Հարյումաա նահանգում
* Սակու - գյուղական ավան Էստոնիայի Հարյումաա նահանգի Սակու շրջանում
* Սակու - քաղաք Ճապոնիայում
Սահակ (այլ կիրառումներ)

**Սահակ**, կարող է վերաբերել՝
* Սահակ Ա Պարթև - Հայ Առաքելական եկեղեցու 10-րդ Ամենայն հայոց կաթողիկոս 
* Սահակ - Մեծ Հայքի Վասպուրական նահանգի Գողթն գավառի V-րդ եպիսկոպոսը
* Սահակ - Մեծ Հայքի Երնջակ գավառի եպիսկոպոս
* Սահակ - գյուղ Արևմտյան Հայաստանում, Բիթլիսի վիլայեթի Մշո գավառում
* Սահակ - Մեծ Հայքի Նախճավան գավառի եպիսկպոս
* Սահակ - հայ գրիչ
* Սահակ - հայազգի բյուզանդական զորավար
Սախնովշչինսկի գյուղական խորհուրդ (այլ կիրառումներ)

**Սախնովշչինսկի գյուղական խորհուրդ**, կարող է վերաբերել՝
* Սախնովշչինսկի գյուղական խորհուրդ - Ուկրաինայի Խարկովի մարզի Սախնովշչինսկի շրջանում
* Սախնովշչինսկի գյուղական խորհուրդ - Ուկրաինայի Պոլտավայի մարզի Մաշևսկի շրջանում
Սաղավարտ (այլ կիրառումներ)

**Սաղավարտ**, կարող է վերաբերել՝
* Սաղավարտ - գլուխը պաշտպանող զրահ
* Սաղավարտ - գնդաձև, կերպասից ասեղնագործված կամ մարգարտազարդ գլխանոց, որի գագաթին ամրացված է քառաթև փոքր խաչ
Սուրբ Իվանի կղզի

**Սուրբ Իվանի կղզի** (), Սև ծովի ամենամեծ բուլղարական կղզին։ Կղզու տարածքը կազմում է 0,66 կմ²։ Գտնվում է Սոզոպոլ քաղաքի մոտակայքում՝ Սուրբ Պյոտրի և Սուրբ Կիրիլի կղզիների մոտակայքում։ Կղզում փարոս կա։

## Կղզու պատմություն
Կղզին ունի հարուստ պատմություն։ Մ.թ.ա VII—IV դարերում եղել է թրակիական սրբավայր։ Հետագայում այնտեղ է կառուցվել հունական դիցաբանության աստված Ապոլոնի տաճարը իր 13 մետրանոց բրոնզե արձանով։

2010 թվականին ռումինացի հնագետները Սուրբ Իվան կղզու վրա գտնվող եկեղեցու պեղումների ժամանակ խորանի տակ հայտնաբերել են 15 սմ երկարությամբ մարմարյա արկղ՝ մարդկային ոսկորներով, իսկ դրա կողքին՝ տուֆից սարկոֆագ՝ հին հունական գրառմամբ.«Աստված, փրկիր քո ծառա Թոմասին։ Ս. Հովհան, 24 հունիսի»։ Ռադիոածխածնային անալիզի  համաձայն ոսկորները պատկանել են մի մարդու, ով ապրել է մեր թվարկության I դարի կեսերին։ Ոսկորների ԴՆԹ անալիզը ցույց է տվել, որ այդ ոսկորները պատկանել են մերձավորարևելյան ծագում ունեցող մի մարդու։

## Ծանոթագրություններ

## Արտաքին հղումներ
* Photos of St. Ivan Island at Sozopol.com

Կատեգորիա:Անմարդաբնակ կղզիներ
Կատեգորիա:Բուլղարիայի կղզիներ
Կատեգորիա:Սև ծովի կղզիներ
Սաղուասոնք (այլ կիրառումներ)

**Սաղուասոնք**, կարող է վերաբերել՝
* Սաղուասոնք - գետ Շահապոնք գավառամասում
* Սաղուասոնք - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում
Սամ (այլ կիրառումներ)

**Սամ**, կարող է վերաբերել՝
* Սամ - գյուղ Արևմտյան Հայաստանում, Կիլիկիայի Ուրֆայի նահանգում
* Սամ - համայնք Ֆրանսիայում
Սամարա (այլ կիրառումներ)

**Սամարա**, կարող է վերաբերել՝
* Սամարա - քաղաք Ռուսաստանում
* Սամարա - գետ Ռուսաստանում, Վոլգայի վտակը
* Սամարա - գյուղ Ուկրաինայի Սումիի մարզի Բելոպոլիեի շրջանում
* Սամարա - գյուղ Ռուսաստանի Ռյազանի մարզի Միխայլովսկի շրջանի կազմում
Սամոյլովո (այլ կիրառումներ)

**Սամոյլովո**, կարող է վերաբերել՝
* Սամոյլովո - գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում
* Սամոյլովո - գյուղ Ուկրաինայի Դոնեցկի մարզի Նովոազովսկի շրջանում
Սամոս (այլ կիրառումներ)

**Սամոս**, կարող է վերաբերել՝
* Սամոս - քաղաք և համայնք Իսպանիայում, մտնում է Լուգոյի մեջ
* Սամոս - նոմոս Հունաստանի Հանրապետության հյուսիս-արևելքում՝ Հյուսիսային Եգեյան կղզիներ պերիֆերիայում
Սամսոն (այլ կիրառումներ)

**Սամսոն**, կարող է վերաբերել՝
* Սամսոն - աստվածաշնչյան առասպելական հերոս
* Սամսոն - Սիլլի կղզիների ամենամեծ անմարդաբնակ կղզին
Սամներ շրջան (այլ կիրառումներ)

**Սամներ շրջան**, կարող է վերաբերել՝
* Սամներ շրջան - ԱՄՆ Թենեսի նահանգի 95 վարչական միավորներից մեկը
* Սամներ շրջան - ԱՄՆ Կանզաս նահանգի 105 վարչական միավորներից մեկը
Սամոնե (այլ կիրառումներ)

**Սամոնե**, կարող է վերաբերել՝
* Սամոնե - կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում
* Սամոնե - կոմունա Իտալիայում։ Գտնվում է Պիեմոնտ մարզում, Թուրինի գավառում
Սամտրեդիա (այլ կիրառումներ)

**Սամտրեդիա**, կարող է վերաբերել՝
* Սամտրեդիա - քաղաք Վրաստանի Իմերեթ երկրամասում
* Սամտրեդիա - 
* Սամտրեդիա - ֆուտբոլային ակումբ
Սայաթ-Նովայի հուշարձան (այլ կիրառումներ)

**Սայաթ-Նովայի հուշարձան**, կարող է վերաբերել՝
* Սայաթ-Նովայի հուշարձան - Սայաթ Նովային նվիրված հուշարձան Գյումրիի Սայաթ-Նովա փողոցում
* Սայաթ-Նովայի հուշարձան - հայ բանաստեղծ-աշուղ Սայաթ-Նովային նվիրված հուշարձան Թբիլիսիում
Ոսկե խաղակոշիկ

**«Ոսկե խաղակոշիկ»** *([[Անգլերեն|անգլ․]] European Golden Shoe (Boot))*, ֆուտբոլաին մրցանակ հանձնվում է պետությունների ազգային առաջնություններում հանդես եկող լավագույն ռմբարկուներին, ովքեր մտնում են ՈՒԵՖԱ-ի կազմի մեջ։ Առաջին անգամ այն հանձնվել է 1968 թվականին։ 1997 թվականից կազմակերպիչներն են՝ «Ադիդասը» և Եվրոպայի միավորված սպորտային հրատարակությունները *([[Անգլերեն|անգլ]]․ European Sports Magazines)* ։

Հաղթող է ճանաչվում այն ֆուտբոլիստը, ով ամենաշատ բալերն է հավաքում մեկ խաղաշրջանի ընթացքում։ Այս պահին մրցանակի նվաճողները 33 ֆուտբոլիստներ են, իսկ մրցանակի շնորհման ժամանակահատվածը 38 տարի է (1992-ից մինչ 1996 թթ, խաղակոշիկի հանձնումը դադարեցվել է, սակայն 1997 թ վերականգնվել է )։

## Կանոնները
**1968—1991**

Ֆրանսիական «L’Équipe» թերթը համատեղ «Ադիդաս» ընկերության հետ բավականին պարզ կանոններ էր մշակել ․ այն խաղացողը, ով ամենաշատ գոլերը կհեղինակի (անկախ նրանից թե ինչ մակարդակի է առաջնությունը և ինչքան է այն տևում) նա դառնում է հաղթող։ Չնայած բազմաթիվ գրանցված խախտումներին այնուամենայնիվ մրցանակը հանձնվել է մնչև 1991 թվականը։

**1992—1996**

Այս շրջանում մրցանակի հանձնումը դադարեցվել է , կապված Կիպրոսի ֆուտբոլի ֆեդերացիայի բողոքի հետ, նրանց կարծիքով մրցանակը պետք է ստանար (1991թ․) իրենց առաջնության ռմբարկուն։ Սակայն ոչ պաշտոնական «Ադիդաս» ընկերությունը շարունակում էր հանձնել մրցանակը մինչև 1997 թվականը։

**1997 — այժմ**

1997 թվականին ESM մշակեց նոր հանձնման կարգ։ Այդ օրվանից գործում է մրցանակի հանձնման հետևյալ կարգը՝ գնդակը հաշվարկվում է ֆուտբոլիստի անցկացրած խաղերի քանակով և առաջնության մակարդակով, այսպես լավագույն 5 առաջնությունների համար բազմապատկվում է 2-ով, 6-ից 21-րդ առաջնությունների —1․5 անգամ, իսկ ավելի ցածր առաջնությունների համար — 1։ Այս սխեման ավելի օբյեկտիվ էր, քանի որ յուրաքանչյուր առաջնություն իր մակարդակով տարբերվում է։

## Վիճակագրություն
**Ըստ ակումբների**

(*Բացի աղյուսակում նշված ակումբները ևս 22 ակումբի կազմում հանդես եկող ֆուտբոլիստնոր ստացել են այս մրցանակը*)։

**Ընդհանուր (33)**

## Հետաքրքիր փաստեր
* Հայ ազգի Արսեն Ավետիսյանը 1994-1995-ի առաջնության ընթացքում խփել է 39 գնդակ և ճանաչվել ոսկե խաղակոշիկի հավակնորդ , բայց չի ստացել քանի որ այդ տարիներին մրցանակի հանձնումը դադարեցվել էր։
* Լիոնել Մեսսին և Կրիշտիանու Ռոնալդուն չորս անգամ նվաճել են եվրոպական «Ոսկե խաղակոշիկը»։
* Կրիշտիանու Ռոնալդուն առաջին քառակի մրցանակակիրն է , հաղթելով մեկ անգամ «Մանչեսթեր Յունայթեդի» կազմում և երեք անգամ «Ռեալ Մադրիդի» կազմում։
* Լիոնել Մեսսին առաջին եռակի մրցանակակիրն է, 2017թ․-ին նա ստացավ իր չորրորդ մրցանակը։

## Ծանոթագրություններ

## Արտաքին հղումներ
* Մեսսին՝ «Ոսկե խաղակոշիկի» քառակի հաղթող 

Կատեգորիա:Ֆուտբոլային մրցանակներ
K-pop Cover Dance Festival

**K-pop Cover Dance Festival**` համաշխարհային սիրողական պարային մրցույթ, կազմակերպվել է հարավկորեական MBC հեռուստաալիքի օգնությամբ։ Մրցույթը կոչվում է «cover dance festival», քանի որ մասնակիցները մրցում են կորեական փոփ-երգերի տակ և պարում կրկնօրինակված պարեր։

## Մրցույթի ընթացք
Մրցույթին մասնակցելու համար մասնակիցները նկարում են իրենց պարը, և տեսահոլովակը ներբեռնում համացանց, գրանցվելով մրցույթի պաշտոնական կայքէջում։ Սկզբում մրցույթը ընթանում է օնլայն տարբերակով։ Երկրորդ փուլում ընտրված մասնակիցները մրցույթին մասնակցում են իրենց երկրում։ Իսկ վերջին՝ երրորդ փուլում մասնակիցները հյուրընկալվում են Հարավային Կորեա։

## Հայտնիություն և մասնակիցների քանակ
2011 թվականին գրանցվել էին 1700 մասնակից 64 երկրներից։ 66 մասնակիցները 10 երկրներից ընտրված էին և հյուրընկալվել էին Հարավային Կորեա մրցույթին մասնակցելու համար։

## Ծանոթագրություններ

## Արտաքին հղումներ
* 

Կատեգորիա:Պարի մրցույթներ
Սան Անտոնիո (այլ կիրառումներ)

**Սան Անտոնիո**, կարող է վերաբերել՝
* Սան Անտոնիո - քաղաք ԱՄՆ-ի հարավային մասում՝ Տեխաս նահանգում
* Սան Անտոնիո - դեպարտամենտ Արգենտինայում, Խուխույ պրովինցիայի կազմում
* Սան Անտոնիո - դեպարտամենտ Արգենտինայում, Ռիո-Նեգրո պրովինցիայի կազմում
* Սան Անտոնիո - նահանգ Չիլիի Վալպարաիսո տարածաշրջանում
Սան Դոմինգուս (այլ կիրառումներ)

**Սան Դոմինգուս**, կարող է վերաբերել՝
* Սան Դոմինգուս - համայնք Բրազիլիայում՝ Բաիա նահանգի կազմում
* Սան Դոմինգուս - համայնք Բրազիլիայում՝ Գոյաս նահանգի կազմում
Արտոնագրային իրավունքի մասին պայմանագիր

**Արտոնագրային իրավունքի մասին պայմանագիր, ԱԻՄՊ** (), 2000 թվականի հունիսի 1-ին Ժնևում, Շվեյցարիա, ընդունված արտոնագրային իրավունքի վերաբերյալ բազմակողմանի պայմանագիր, որը կնքվել է 53 պետության և միջպետական կազմակերպության՝ Եվրոպական արտոնագրային կազմակերպույթյան միջև։ Պայմանագրի նպատակն է պաշտոնական ընթացակարգերի (ինչպիսիք են՝ արտոնագրի հայտ ներկայացման ամսաթվի պահանջները, արտոնագրային հայտի ձևանմուշը և բովանդակությունը, ներկայացուցչությոնը) ներդաշնակացումը։

## Պատմություն

## Ծանոթագրություններ

## Արտաքին հղումներ
* Արտոնագրային իրավունքի մասին պայմանագիր հայերեն պաշտոնական տեքստը
* Patent Law Treaty in the WIPO Lex database — official website of WIPO.
** The full text of the Patent Law Treaty 

Կատեգորիա:2000 Շվեյցարիայում
Կատեգորիա:2000 թվականին կնքված պայմանագրեր
Կատեգորիա:2005 թվականին ուժի մեջ մտած պայմանագրեր
Կատեգորիա:ԱՄՆ-ի համաձայնագրեր
Կատեգորիա:ԱՄՆ-ի պայմանագրեր
Կատեգորիա:Ալբանիայի պայմանագրեր
Կատեգորիա:Արտոնագրային իրավունքի պայմանագրեր
Կատեգորիա:Բահրեյնի պայմանագրեր
Կատեգորիա:Բելառուսի պայմանագրեր
Կատեգորիա:Բոսնիայի և Հերցեգովինայի պայմանագրեր
Կատեգորիա:Դանիայի պայմանագրեր
Կատեգորիա:Էստոնիայի պայմանագրեր
Կատեգորիա:Իռլանդիայի պայմանագրեր
Կատեգորիա:Լատվիայի պայմանագրեր
Կատեգորիա:Լիխտենշտայնի պայմանագրեր
Կատեգորիա:Լիտվայի պայմանագրեր
Կատեգորիա:Խորվաթիայի պայմանագրեր
Կատեգորիա:Հայաստանի պայմանագրեր
Կատեգորիա:Հունգարիայի պայմանագրեր
Կատեգորիա:Ղազախստանի պայմանագրեր
Կատեգորիա:Ղրղզստանի պայմանագրեր
Կատեգորիա:Ճապոնիայի պայմանագրեր
Կատեգորիա:Մակեդոնիայի Հանրապետության պայմանագրեր
Կատեգորիա:Միացյալ Թագավորության պայմանագրեր
Կատեգորիա:Միջազգային կոնվենցիաներ
Կատեգորիա:Մոլդովայի պայմանագրեր
Կատեգորիա:Մտավոր սեփականության համաշխարհային կազմակերպության պայմանագրեր
Կատեգորիա:Նիգերիայի պայմանագրեր
Կատեգորիա:Նիդերլանդների պայմանագրեր
Կատեգորիա:Շվեդիայի պայմանագրեր
Կատեգորիա:Շվեյցարիայի պայմանագրեր
Կատեգորիա:Ուզբեկստանի պայմանագրեր
Կատեգորիա:Ուկրաինայի պայմանագրեր
Կատեգորիա:Չեռնոգորիայի պայմանագրեր
Կատեգորիա:Ռումինիայի պայմանագրեր
Կատեգորիա:Ռուսաստանի պայմանագրեր
Կատեգորիա:Սաուդյան Արաբիայի պայմանագրեր
Կատեգորիա:Սերբիայի պայմանագրեր
Կատեգորիա:Սլովակիայի պայմանագրեր
Կատեգորիա:Սլովենիայիա պայմանագրեր
Կատեգորիա:Օմանի պայմանագրեր
Կատեգորիա:Ֆինլանդիա պայմանագրեր
Կատեգորիա:Ֆրանսիայի պայմանագրեր
Սամտեր շրջան (այլ կիրառումներ)

**Սամտեր շրջան**, կարող է վերաբերել՝
* Սամտեր շրջան - ԱՄՆ Ալաբամա նահանգի շրջաններից մեկը
* Սամտեր շրջան - ԱՄՆ Հարավային Կարոլինա նահանգի 46 վարչական միավորներից մեկը
* Սամտեր շրջան - ԱՄՆ Ջորջիա նահանգի 159 վարչական միավորներից մեկը
* Սամտեր շրջան - ԱՄՆ Ֆլորիդա նահանգի 67 վարչական միավորներից մեկը
Սան Լուիս (այլ կիրառումներ)

**Սան Լուիս**, կարող է վերաբերել՝
* Սան Լուիս - քաղաք Արգենտինայում
* Սան Լուիս - քաղաք Մեքսիկայի հյուսիսում, համանուն նահանգի վարչական կենտրոնը
* Սան Լուիս - Մեքսիկայի 31 նահանգներից մեկը
Վլադիմիր Կուլիշով

**Վլադիմիր Գրիգորիի Կուլիշով** (), ռուսական հատուկ ծառայության գործիչ, բանակի գեներալ, ՌԴ ԱԴԾ տնօրենի տեղակալ, ԱԴԾ սահմանապահ զորքերի ղեկավար (2013 թվականի ապրիլի 11-ից)։

## Կենսագրություն
Ծնվել է 1957 թվականի հուլիսի 20-ին։ 1979 թվականին ավարտել է Կիևի ազգային ավիացիոն համալսարանը, աշխատել է Ռոստովի քաղաքացիական ավիացիայի № 412 գործարանում։ 1982 թվականի օգոստոսից ծառայում է պետանվտանգության մարմիններում։ Ավարտել է Ֆ. Դերժինսկու անվան ԽՍՀՄ ՊԱԿ Բարձրագույն դպրոցը։ 2000 թվականից աշխատել է Ռուսաստանի ԱԴԾ կենտրոնական ապարատում։ 2003 թվականի հուլիսին դարձել է Ռուսաստանի ԱԴԾ Սարատովի շրջանի վարչության պետ։ 2004 թվականից Ռուսաստանի ԱԴԾ ահաբեկչության դեմ պայքարի 2-րդ վարչության պետի առաջին տեղակալ, հետագայում Ռուսաստանի ԱԴԾ Չեչենական հանրապետության վարչության պետ։ 2008 թվականի օգոստոսից 2013 թվականի մարտը եղել է Ռուսաստանի ԱԴԾ տնօրենի տեղակալը և Միջազգային հակաահաբեկչական կոմիտեի Ռուսական բաժնի ղեկավար։ 2013 թվականի ապրիլի 11-ից Ռուսաստանի ԱԴԾ տնօրենի առաջին տեղակալն է և Սահմանապահ ծառայության ղեկավարը։

## Անձնական կյանք
Իննա Կուլիշովան (կինը) ապրում և աշխատում է Մոսկվայում։

Ռոման Վիկտորովիչը (թոռը) որդեգրվել է պապի կողմից ծնողների հրաժարվելուց հետո, նա ապրում և աշխատում է Կալինինգրադում։

## Ծանոթագրություններ

## Արտաքին հղումներ
* Վլադիմիր Կուլիշովի կենսագրությունը ՌԻԱ Նովոստի կայքում

Կատեգորիա:ԽՍՀՄ ՊԱԿ սպաներ
Մարգարիտա Սալաս

**Մարգարիտա Սալաս Ֆալգերաս, Կաներոյի 1-ին մարկիզ** (, , հայտնի է որպես Մարգարիտա Սալաս), կենսաքիմիայի և մոլեկուլային գենետիկայի ոլորտների իսպանացի գիտնական։

## Կենսագրություն
Սալասը ծնվել է Իսպանիայի Աստուրիա ինքնավար համայնքի Կաներո բնակավայրում։ Ավարտել է Մադրիդի Կոմպլուտենսե համալսարանի քիմիական ֆակուլտետը, 1961 թվականին ստացել է գիտությունների դոկտորի կոչում։ 1967 թվականին մեկնել է ԱՄՆ, որտեղ աշխատել է Սևերո Օչոայի հետ։ Ամուսնու` Էլադիո Վինուելայի հետ պատասխանատու են կենսաքիմիայի և մոլեկուլային կենսաբանության ոլորտում իսպանական հետազոտությունների խթանման համար։ Սալասը եղել է ավելի քան 40 ասպիրանտների գիտական ղեկավար,  հրատարակել է ավելի քան 200 գիտական հոդվածներ։ Հետազոտությունների գիտական բարձրագույն խորհրդի ( CSIC) պրոֆեսոր է կենսատեխնոլոգիայի բնագավառում։

2000 թվականին Սալասն արժանացել է «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակի։

Սալասը Իսպանիայի Գիտությունների արքայական ակադեմիայի, Եվրոպական գիտությունների և արվեստների ակադեմիայի, Արվեստների և գիտությունների ամերիկյան ակադեմիայի, Միկրոբիոլոգիայի ամերիկյան ընկերության, ԱՄՆ-ի Գիտությունների ազգային ակադեմիայի և Սևերո Օչոայի հիմնադրամի անդամ է։

2001 թվականի դեկտեմբերի 20-ին Սալասը ընտրվել է Իսպանիայի արքայական ակադեմիայի Seat *i*, որը զբաղեցրել է 2003 թվականի հունիսի 4-ին։

2008 թվականի հուլիսի 11-ին Խուան Կառլոս I Բուրբոնը Սալասին շնորհել է իսպանացի ազնվականի կոչում Կաներոյի մարկիզ ժառանգական կոչումով։

## Պարգևներ
* Աստուրիայի իշխանությունների մեդալ, 1997 թ.
* Santiago Ramon y Cajal ազգային հետազոտական մրցանակ, 1999 թ.
* «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակ, 1999 թ.
* «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակ, 2000 թ.
* Ընտրվել է 20-րդ դարի 100 կանանց շրջանակում, որոնք Մադրիդի կանանց համայնքային խորհրդի կողմից 21-րդ դարում հավասարության ճանապարհ են բացել, 2001 թ.
* Վալենսիայի գեներալիտատի Իսաբել Ֆեռեր մրցանակ, 2002 թ.
* Մադրիդի համայնքի ոսկե մեդալ, 2002 թ.
* Ալֆոնսո X Իմաստունի քաղաքացիական շքանշանի մեծ խաչ, 2003 թ.
* Գիտության և հետազոտությունների հիմնադրամի միջազգային մրցանակ, 2004 թ.
* Երախտիքի ոսկե մեդալ,  2005 թ.
* Մադրիդի Կոմպլուտենսե համալսարանի ոսկե մեդալ, 2005 թ.
* Գերազանցության մրցանակ FEDEPE (Կին տնօրենների, ղեկավարների, պրոֆեսիոնալների և ձեռնարկատերերի իսպանական հիմնադրամ) կողմից, 2006 թ.
* Աստուրիայի համայնքի Անասնաբույժների քոլեջի ոսկե մեդալ
* Կին լիդեր մրցանակ, 2009 թ., մրցանակը հանձնել է Ռաֆայել դել Պինոն, Ալիտեր և Մերկ հիմնադրամ
* «Լիարժեք մասնագիտական կյանք» մրցանակ, 2009 թ., Mapfre հիմնադրամ
* Քիմիայի գերազանցության մրցանակ, պարգևատրվել է Իսպանիայի քիմիկոսների միության ընդհանուր խորհրդի կողմից, 2014 թ.

## Ծանոթագրություններ

## Արտաքին հղումներ
* Margarita Salas biography. ''Mujer y Ciencia'' (in Spanish)
* Margarita Salas biography (PDF) (in Spanish) 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Իսպանացի կին գիտնականներ
Կատեգորիա:Իսպանացի կին քիմիկոսներ
Կատեգորիա:Կենսաքիմիկոսներ
Կատեգորիա:Կին կենսաբաններ
Կատեգորիա:Մադրիդի Կոմպլուտենսե համալսարանի շրջանավարտներ
Սոֆիայի կենդանաբանական այգի

**Սոֆիայի կենդանաբանական այգի** (), զբոսայգի, որը գտնվում է Բուլղարիայի մայրաքաղաք Սոֆիայում։

Հիմնադրվել է 1888 թվականի մայիսի 1-ին՝ Բուլղարիայի թագավորի հրամանագրով, և մինչ օրս էլ հանդիսանում է ամենամեծ և ամենահին կենդանաբանական այգին հարավարևելյան Եվրոպայում։ Ընդգրկում է 36 հա (89 ակր) տարածք։

Կենդանաբանական այգում ներկայացված են 840 տեսակի 4850 կենդանիներ։ Տարեկան այցելուների միջին քանակը կազմում է 800 հազար մարդ։

## Պատմություն
Սոֆիայի կենդանաբանական այգին հիմնադրվել է 1888 թվականի մայիսի 1-ին։ Ի սկզբանե այն գտնվում էր նախկին թագավորական այգում։ Առաջին կենդանին, որ ցուցադրվել է այգում, դա եղել է եվրասիական սև անգղը։ Այն պահվում էր առանձին վանդակում։ Այնուհետև ավելացվեցին նաև եղնիկներ և փասիաններ,  իսկ ավելի ուշ նաև արջեր։

Դրանից հետո Բուլղարիայի թագավոր Ֆերդինանդի հրամանով գազանանոցի համար հող հատկացվեց Սոֆիայի ծայրամասում՝ նախկին բուսաբանական այգու տեղում։ Սոֆիայի կենդանաբանական այգում ցուցադրվող կենդանիների թիվը մշտապես աճել է։ Ավելացվել են տեղական և արտասահմանյան տեսակներ։ 1892 թվականին Աֆրիկայից այստեղ են տեղափոխվել երկու զույգ առյուծներ, իսկ նույն տարում այգում ծնվել է կորյուն։

1893-1895 թվականներին ավելացվել են թռչնատեսակները։ Սոֆիայի կենդանաբանական այգին զբաղեցնում է 36 հեկտար (89 ակր) տարածք։

## Կենդանատեսակներ
Կենդանաբանական այգում ցուցադրված կաթնասունների տեսակներն են՝ սպիտակ ռնգեղջյուր, սովորական գետաձի, փիղ, զեբր գրևի, ազնիվ եղջերու, ադդակս, քարայծ, վարազ, երկսապատանի ուղտ, ամերիկյան բիզոն, 19 տեսակի պրիմատներ՝ օրանգուտաններ, բաբուիններ, գորիլաներ և սովորական կապիկներ, լեմուրներ, առյուծներ, վագրեր, ընձառյուծներ, կատվառյուծներ և գորշ արջեր։

Թռչուններից այստեղ ցուցադրված են  կայսերականարծիվներ, սպիտակագլուխ անգղներ, եգիպտական ձկնկուլներ, ճուռակներ, փասիաններ, սիրամարգ, ջայլամներ, ֆլամինգոներ և թութակներ։


File:Sofia Zoo E2.jpg
File:Pond-Sofia-Zoo.jpg
File:Sofia Zoo Е92.jpg
File:Sofia Zoo E6.jpg
File:Sofia Zoo E8.jpg
File:Sofia Zoo - Brown Bear 014.jpg
File:Sofia Zoo - Rhino 008.jpg
File:Sofia Zoo - Addax 001.jpg
File:Sofia Zoo - Lion 005.jpg
File:Sofia Zoo - Llama 002.jpg
File:Sofia Zoo 016.jpg
File:Sofia Zoo 013.jpg
File:Sofia Zoo 002.jpg



## Տես նաև
* Սոֆիայի քաղաքային այգի
* Աթենքի կենդանաբանական այգի

## Ծանոթագրություններ

Կատեգորիա:Բուլղարիայի զբոսայգիներ
Կատեգորիա:Բուլղարիայի կենդանաբանական այգիներ
Կատեգորիա:Սոֆիայի տեսարժան վայրեր
Սանդրո Մացցոլա

**Ալեսսանդրո «Սանդրո» Մացցոլա** (, ), իտալացի ֆուտբոլիստ, Իտալիայի հավաքականի և «Միլանի» կիսապաշտպան, Եվրոպայի չեմպիոն (1968), Իտալիայի քառակի չեմպիոն (1963, 1965, 1966, 1971), Չեմպիոնների լիգայի կրկնակի չեմպիոն (1965), (1966), Իտալիայի լավագույն ֆուտբոլիստ (1964), Իտալիայի լավագույն ռմբարկու (1965, 17 գնդակ)։

## Կենսագրություն
thumb|left|upright|Մացցոլան 2008 թվականին
Սանդրոն ծնվել է 1942 թվականին։ Հայրը՝ Վալենտինո Մացցոլան եղել է Իտալիայի հավաքականի անդամ և «Տորինոյի» ավագը, եղբայը՝ Ֆերրուչչոն նույնպես եղել է ֆուտբոլիստ։ Սանդրոյի ծնողների ամուսնալուծությունից հետո եղբայրը մնացել է մոր խնամակալության տակ, իսկ Սանդրոն՝ հոր։ Սանդրոն միշտ ներկա է եղել հոր մարզումներին։ 1949 թվականի մայիսի 4-ին հայրը, ինչպես նաև «Տորինոյի» ամբողջ կազմը դառնում են ավիավթարի զոհ։ Հոր մահից հետո Սանդրոյի և Ֆերրուչչոյի խնամակալությամբ զբաղվել է Բենիտո Լորենցին, որը եղել է նրանց հոր ընկերը և երկուսն էլ խաղացել են Իտալիայի հավաքականի կազմում։ Լորենցին եղել է «Ինտերի» անդամ, և եղբայրները հայտնվում են Ինտերի մանկական կազմում, որի ղեկավարը եղել է լեգենդար Ջուզեպպե Մեացցան։ Եղբայրները ապրում էին «Ինտերին» պատկանող տարածքում։ Ֆերրուչչոյին ավելի տաղանդավոր էին համարում, քան Սանդրոյին, սակայն Սանդրոն ավելի մեծ հռչակ ձեռք բերեց։ Առաջին խաղը 1961 թվականի հունիսի 10-ին էր, Յուվենտուսի հետ, որի ժամանակ «Ինտերը» 9։1 հաշվով պարտություն կրեց։ 
[thumb|Մացցոլան [Պելեի հետ|ձախից]]
Հավաքականում առաջին խաղը 1963 թվականի մայիսի 12-ին էր։ Այդ օրը Իտալիայի հավաքականը ընկերական հանդիպում ունեցավ Բրազիլիայի հավաքականի հետ և հաղթեց 3-0 հաշվով։ Իտալացիների երկրորդ գոլի հեղինակը Մացցոլան էր։ 1963 թվականին Եվրոպայի առաջնության ընտրական փուլում, ԽՍՀՄ-ի դեմ խաղի ժամանակ Մացցոլան չի կարողացել գրավել Լև Յաշինի պաշտպանած դարպասը։ Հետագայում Մացցոլան նշել է, որ Յաշինը ավելի լավ է ֆուտբոլ խաղում, քան ինքը։ Մացցոլան ընդհանուր հաշվով անց է կացրել 565 խաղ և խփել 160 գոլ, որից 418 խաղ և 116 գոլ՝ Սերիա A-ում։ Միլանյան դերբիի պատմության ընթացքում ամենաարագ գոլը Մացցոլան է խփել (13-րդ վայրկյան,24 փետրվար, 1963 թվական)։

## Նվաճումներ
### Ինտեր
* Սերիա A. 1962–63, 1964–65, 1965–66, 1970–71
* Եվրոպական գավաթ. 1963–64, 1964–65
* Միջմայրցամաքային գավաթ. 1964, 1965

### Իտալիայի հավաքական
* Եվրոպայի առաջնություն. 1968
* Աշխարհի առաջնություն. երկրորդ տեղ 1970

### Անհատական
* Սերիա A-ի տարվա լավագույն ռմբարկու. 1964-1965 (17 գոլ)
* Եվրոպական գավաթի տարվա լավագույն ռմբարկու. 1963-1964 (Վլադիմիր Կովաչևիչի ու Ֆերենց Պուշկաշի հետ, 7 գոլ)
* ՖԻՖԱ-ի տարվա խորհրդանշական հավաքական. 1967
* Եվրոպայի առաջնության խորհրդանշական հավաքական. 1968
* Ոսկե գնդակ (2-րդ տեղ). 1971
* Իտալիայի ֆուտբոլի պատմության փառքի սրահ. 2014

## Ծանոթագրություններ

## Արտաքին հղումներ
* Սանդրո Մացցոլայի թոփ 10 գոլերը
* Сандро МАЦЦОЛА
* 70 лет Джанни Ривере. Великий соперник: Сандро Маццола

Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Եվրոպայի չեմպիոններ
Սան Ալֆոնսո դել Մար

**Սան Ալֆոնսո դել Մար** մասնավոր հանգստյան գոտի Ալգառոբո քաղաքում, Չիլիում, որը արևմտյան Սանտյագոյից գտնվում է 100 կիլոմետր հեռավորության վրա։ Այս գոտում է գտնվում աշխարհի ամենամեծ լողավազանը, որը գրանցված է Գինեսի ռեկորդների գրքում որպես ամենամեծ լողավազան։

## Նկարագրություն
Լողավազանն ունի 1013 մ երկարություն, զբաղեցնում է 8 հեկտար տարածք։ Այն պարունակում է 250 միլիոն լիտր ծովային ջուր,որի առավելագույն խորությունը 3 մ է։ Լողավազանի ջուրը հանվում է Խաղաղ օվկիանոսից պոմպերով և ֆիլտրվում։

## Պատմություն
Լողավազանի ստեղծման պատմությունը պատկանում է Ֆեռնանդո Ֆիշմանուին, որի «Քրիստալ Լագուն» ընկերությունը կառուցել է այն։ Լողավազանի բացումը տեղի է ունեցել 2006 թվականի դեկտեմբերին։ Նախնական հաշվարկներով համարվում էր, որ միայն ֆիլտրման համակարգի վրա կծախսվի 3,5 միլիոն ԱՄՆ դոլար։ Ավելի ուշ ամբողջ լողավազանի ծախսը գնահատվեց 1,5-ից 2 միլիոն ԱՄՆ դոլար։ Այսօր լողավազանի ամենօրյա պահպանման ծախսը կազմում է ավելի քան 4 միլիոն դոլար։ Ամռանը լողավազանի ջերմաստիճանը պահպանվում է 26 աստիճան Ցելսիուսի սանդղակով, որը մոտավորապես 9 աստիճանով ավելի տաք է, քան օվկիանոսի ջուրը։ Մարդու կողմից ստեղծված այս լողավազանն այնքան մեծ է, որ զբոսաշրջիկները օգտվում են փոքրիկ նավակներից և լաստանավերից նրա շուրջը նավարկելու համար։ Լողավազանը հատուկ տեխնոլոգիայով կարող է հավաքել, ֆիլտրել և մշտապես վերագործարկել օվկիանոսի ջուրը, որը վերահսկվում է կենսաքիմիկոս Ֆեռնանդո Ֆիշմանուի կողմից, ով ղեկավարում է «Քրիստալ Լագուն» ընկերությունը։

## Պատկերասրահ

San alfonso.jpg
San Alfonso del Mar2.jpg
San Alfonso del Mar.jpg


## Ծանոթագրություններ

## Արտաքին հղումներ
*San Alfonso del Mar 
*Crystal Lagoons

Կատեգորիա:Մեգակառույցներ
Կատեգորիա:2006